ועדת החוקה, חוק ומשפט, כנסת 24, פרוטוקול מספר 178, 2022-01-19 10:30

גלעד קריב: חבריי, אני פותח את הדיון ברשותכם ברביזיה על הצעת החוק החשובה של המרכז לגביית קנסות, אגרות והוצאות (תיקון מס' 22), התשפ"ב-2021, מ/1463.

גלעד קריב: אני שמח על נוכחות השר שבדיון שקיימנו בנושא לא היה.

גלעד קריב: אני מזכיר לחברי וחברות הכנסת שלא היו בדיון שמדובר בהצעת חוק שמאפשרת בעצם מתן פיצוי מקדמי לנפגעי ונפגעות עבירה במקום שנפסק לטובתם פיצוי.

גלעד קריב: זה מעין, הייתי אומר, פיצוי מקדמי שיש בו סיוע ראשוני כספי לנפגע עבירה ולמשפחה של הקרבן.

אוסאמה סעדי: זה הרחבה למה שהיה ולקטין נפגע העבירה.

גלעד קריב: נכון, הצעת חוק חשובה שמשרד המשפטים ושהשר הובילו.

גלעד קריב: מי שביקש את הרביזיה זה אני ואני אסביר מדוע.

גלעד קריב: כבר אתמול בתוך הדיון בעיניי עשינו מהלך חשוב שקבענו שהשר באמצעות צו, באישור ועדת החוקה ובהסכמת שר האוצר, יוכל להרחיב את רשימת העבירות שבגינה ניתן אותו סיוע כספי.

גלעד קריב: זה כדי להקל על הרחבת הרשימה ולא לחייב תהליך של שלוש קריאות, שהרבה פעמים בין כנסות, פגרות, הדבר מעכב, לפשט את התהליך.

גלעד קריב: אחרי שאישרנו את הצעת החוק שזכתה לתמיכה, עמדנו על העניין שייתכן שאת אותו המנגנון של החלטה של שר המשפטים באישור שר האוצר נכון להחיל גם על גובה הפיצוי, שהוא הרבה פעמים פונקציה של ענייני תקציב המדינה.

גלעד קריב: גם כאן לייתר את הצורך בתיקון החוק בשלוש קריאות.

גלעד קריב: אני ביקשתי רביזיה - - -

אוסאמה סעדי: זאת אומרת, הרחבת העבירות וגם - - -

גלעד קריב: נכון.

גלעד קריב: בעצם הרחבה להבדיל מגרייה או צמצום.

גלעד קריב: גם הרחבת סל העבירות וגם הגדלת גובה הפיצוי לא ידרשו תיקון חקיקה מלא.

אוסאמה סעדי: על הגדלה הלכתם.

גלעד קריב: הגדלה, בוודאי.

אוסאמה סעדי: לא יבואו מחר?

גלעד קריב: לא יקטינו את ה-10,000 כדי שהדבר ייעשה בהחלטה בעצם של הממשלה באישור ועדת חוקה וכך נקל על המהלך הזה מצד הממשלה.

גלעד קריב: לכן ביקשתי את הרביזיה.

גלעד קריב: נמצא כאן השר אז אם הוא רוצה הוא יכול להתייחס גם להצעת החוק כולה.

גדעון סער: אני לא רוצה להאריך דברים.

גדעון סער: אני מברך על האישור על-ידי הוועדה.

גדעון סער: אני חושב שהרחבת הגמישויות כפי שמוצע עכשיו על-ידי הוועדה לאפשרות עתידית, שהיא כמובן תלויית תקציב, בין אם להרחיב את העבירות ובין אם להגדיל את הסכום, היא דבר מבורך בתהליך מקוצר ואני בהחלט בעד זה.

אורי מקלב: בעצם אתה מקבל את ההסתייגויות שאנחנו הגשנו האופוזיציה במידה מסוימת.

שלמה קרעי: הגשנו רשויות דיבור.

גלעד קריב: חבר הכנסת מקלב - - -

אורי מקלב: הגשנו גם בנושא הראשון - - -

גלעד קריב: חבר הכנסת מקלב, האופוזיציה ביקשה להרחיב ולהגדיל את הפיצוי בתוך החוק הראשי.

גלעד קריב: יש פה קבלה - - -

אורי מקלב: אני הבנתי.

גלעד קריב: יש פה פעולה ברוח - - -

אורי מקלב: אבל מחוללי הרעיון היו האופוזיציה.

גלעד קריב: מחולל האופוזיציה זה חבר הכנסת מקלב וזה בסדר גמור.

שמחה רוטמן: לא, לא, הוא מתואם איתי, למה אתה אומר לו ככה?

גלעד קריב: אני מברך את חבר הכנסת מקלב וחבר הכנסת רוטמן שדירבנו אותנו לחשוב איך מגדילים את הגמישות של שר המשפטים.

אורי מקלב: גם מבחינת העבירות וגם לגבי סכום הפיצוי.

שמחה רוטמן: אני מבקש חוות דעת משפטית, האם באמצעות גילוי גמישות מצד הממשלה ויושב-ראש הוועדה, זה לגיטימי לקחת לנו זמן דיבור במליאה במסגרת הפיליבסטר?

אורי מקלב: אין פיליבסטר.

שמחה רוטמן: צחקתי.

גלעד קריב: יש לי תחושה שיש לכם מספיק חוקים לעשות עליהם פיליבסטר, לאו דווקא החוק הזה הוא המתאים ביותר.

אורי מקלב: נכון.

אורי מקלב: הסברתי שהיה לי פיצול.

אורי מקלב: הצגתי מצד אחד תמיכה בחוק.

אורי מקלב: מצד שני, הייתי מצווה על-ידי האופוזיציה להגיש הסתייגויות.

גלעד קריב: הכול בסדר.

אורי מקלב: ההסתייגויות היו ענייניות להרחיב ולא נגד החוק או למחוק סעיפים, מה שהיתה פה הצעה של חבר הכנסת קרעי.

אלעזר שטרן: אני רק אציין את התהליך הפרוצדוראלי.

אלעזר שטרן: מי שיצביע בעד הרביזיה, הכוונה היא בעד לקבל את הבקשה של היו"ר לפתוח את הדיון מחדש.

אלעזר שטרן: מי שמצביע נגד הרביזיה, המשמעות היא שההחלטה הקודמת של הוועדה עומדת על כנה.

גלעד קריב: אז אנחנו צריכים לעשות עוד הצבעה.

אלעזר שטרן: אז צריך לעשות עוד הצבעה על להכניס את ההסתייגות והצבעה על החוק.

גלעד קריב: קבלת הרביזיה מאפשרת את פתיחת הדיון המחודש בחוק.

גלעד קריב: אדוני היועץ המשפטי, אנא תאמר לפרוטוקול את התיקון.

אלעזר שטרן: אז התיקון בעצם יהיה בהמשך למה שהיו"ר הציע אתמול.

אלעזר שטרן: העבירות שקיימות היום בחוק ולפי התיקון המוצע יתווספו, עבירות מין, ניסיון לרצח ועבירות - - - יעברו כולם לתוספת.

אלעזר שטרן: יתווסף סעיף שאומר ששר המשפטים, בהסכמת שר האוצר ובאישור ועדת החוקה חוק ומשפט של הכנסת יהיה רשאי בצו להוסיף עבירות לתוספת השלישית.

אלעזר שטרן: שוב, להדגיש שזה להוסיף.

אלעזר שטרן: ככל שהוועדה תקבל את התיקון שאדוני מציע עכשיו, אז גם יתווסף שאותו מנגנון בדיוק יחול גם לגבי הגדלת הסכום של ה-10,000 שקלים.

גלעד קריב: מי בעד התיקונים המוצעים?

גלעד קריב: מי נגד?

גלעד קריב: הצבעה הרביזיה התקבלה.

גלעד קריב: התקבל פה אחד.

גלעד קריב: תודה לכולם, תודה אדוני השר.